Official Journal L 267 , 04/10/2002 P. 0023 - 0026



KOMISJONI DIREKTIIV 2002/78/EÜ, 1. oktoober 2002, millega kohandatakse tehnika arenguga nõukogu direktiivi 71/320/EMÜ teatavate kategooriate mootorsõidukite ja nende haagiste piduriseadmeid käsitlevate liikmesriikide õigusaktide ühtlustamise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 6. veebruari 1970. aasta direktiivi 70/156/EMÜ (liikmesriikide mootorsõidukite ja nende haagiste tüübikinnitust käsitlevate õigusaktide ühtlustamise kohta),[1] viimati muudetud komisjoni direktiiviga 2001/116/EÜ,[2] eriti selle artikli 13 lõiget 2, võttes arvesse nõukogu 26. juuli 1971. aasta direktiivi 71/320/EMÜ (teatavate kategooriate mootorsõidukite ja nende haagiste piduriseadmeid käsitlevate liikmesriikide õigusaktide ühtlustamise kohta),[3] viimati muudetud komisjoni direktiiviga 98/12/EÜ,[4] eriti selle artiklit 5, ning arvestades järgmist: (1) Direktiiv 71/320/EMÜ on üks mitmest EÜ tüübikinnitusmenetlust käsitlevast üksikdirektiivist, mis kehtestati vastavalt direktiivile 70/156/EMÜ. Sellest tulenevalt kohaldatakse sõidukisüsteemide, -osade ja eraldi seadmestike kohta kehtivaid direktiivi 70/156/EMÜ sätteid direktiivi 71/320/EMÜ suhtes. (2) Järelturu varuosakomplektide hõõrdkatete tüübikinnitust puudutavaid nõudeid ei ole vaja rakendada komplektidele, mida kasutatakse pidurisüsteemi tüübikinnitusel, eeldusel, et selliseid komplekte on võimalik tuvastada vastavalt käesoleva direktiivi nõuetele. (3) Selgitada tuleb direktiivi 71/320/EMÜ rakendamist järelturu varuosakomplektide hõõrdkatetele seoses nende tähistamise ja pakendamisega. Varuosakomplektide hõõrdkatteid, mis on identsed määratletud sõidukite originaalvarustusega, tuleb eristada nendest komplektidest, mis ei ole originaalvarustusega identsed. (4) Seepärast tuleks direktiivi 71/320/EMÜ vastavalt muuta. (5) Käesolevas direktiivis ettenähtud meetmed on kooskõlas direktiiviga 70/156/EMÜ asutatud tehnika arengule kohandamise komitee arvamusega. ON VASTU VÕTNUD KÄESOLEVA DIREKTIIVI: Artikkel 1 Direktiivi 71/320/EMÜ I, IX ja XV lisa muudetakse kooskõlas käesoleva direktiivi lisaga. Artikkel 2 Alates 1. jaanuarist 2003 ei tohi liikmesriigid keelata varuosa-hõõrdkatete müüki või kasutuselevõtmist sõiduki pidurisüsteemidega seotud põhjustel, kui varuosa-hõõrdkatted vastavad käesoleva direktiiviga muudetud direktiivi 71/320/EMÜ nõuetele. Artikkel 3 1. Alates 1. jaanuarist 2003 võivad liikmesriigid keelata varuosa-hõõrdkatete müüki või kasutuselevõtmist sõiduki pidurisüsteemidega seotud põhjustel, kui varuosa-hõõrdkatted ei vasta käesoleva direktiiviga muudetud direktiivi 71/320/EMÜ nõuetele. 2. Olenemata lõike 1 sättest, lubavad liikmesriigid varuosadena müüa ja kasutusele võtta varuosa-hõõrdkatteid, mis on ette nähtud kasutamiseks nende sõidukitüüpide korral, mis on saanud tüübikinnituse enne direktiiviga 98/12/EÜ muudetud direktiivi 71/320/EMÜ jõustumist, tingimusel, et kõnealused varuosa-hõõrdkatted ei ole vastuolus kõnealuste sõidukite kasutuselevõtmise ajal kehtinud direktiivi 71/320/EMÜ eelmise versiooni sätetega. Ühelgi juhul ei tohi kõnealused hõõrdkatted sisaldada asbesti. Artikkel 4 Liikmesriigid jõustavad käesoleva direktiivi täitmiseks vajalikud õigusnormid hiljemalt 31. detsembriks 2002. Liikmesriigid teatavad neist viivitamata komisjonile. Kui liikmesriigid kõnealused normid vastu võtavad, viidatakse nendes käesolevale direktiivile või lisatakse neile vastav viide ametliku avaldamise korral. Vastava viitamise viisi näevad ette liikmesriigid. Artikkel 5 Käesolev direktiiv jõustub 20. päeval pärast selle avaldamist Euroopa Ühenduste Teatajas. Artikkel 6 Käesolev direktiiv on adresseeritud liikmesriikidele. Brüssel, 1. oktoober 2002 Komisjoni nimel komisjoni liige Erkki LIIKANEN LISA Direktiivi 71/320/EMÜ lisasid muudetakse järgmiselt. 1. I lisa punktile 2 lisatakse punktid 2.3 ja 2.3.4. "2.3. Piduri hõõrdkatted ja hõõrdkatete komplektid 2.3.1. Piduri hõõrdkatete komplektid, mida kasutatakse lõppenud kasutusajaga detailide väljavahetamiseks, peavad vastama XV lisa punktis 1.1 nimetatud sõidukikategooriatele esitatud nõuetele. 2.3.2. Juhul, kui piduri hõõrdkatete komplektide tüüp vastab IX lisa addendumi punktis 1.2 nimetatule ja komplektid on ette nähtud kasutamiseks sõiduki/telje/piduri korral, millele viitab asjakohane tüübikinnitusdokument, ei pea komplektid vastama XV lisale, eeldusel, et need vastavad punktide 2.3.2.1 ja 2.3.2.2 nõuetele. 2.3.2.1. Tähistamine Piduri hõõrdkatete komplektidel peavad olema vähemalt järgmised tunnusmärgid: 2.3.2.1.1. sõiduki ja/või detaili tootja nimi või kaubamärk; 2.3.2.1.2. punktis 2.3.4 nimetatud informatsioonina piduri hõõrdkatte mark ja identifitseerimiskood. 2.3.2.2. Pakendamine Piduri hõõrdkatte komplektid pakendatakse teljekomplektidena kooskõlas järgmiste nõuetega: 2.3.2.2.1. iga pakend peab olema suletud ja konstrueeritud nii, et oleks näha pakendi eelnev avamine; 2.3.2.2.2. igal pakendil on näidatud vähemalt: 2.3.2.2.2.1. selles sisalduv piduri hõõrdkatte komplektide arv; 2.3.2.2.2.2. sõiduki ja/või detaili tootja nimi või kaubamärk; 2.3.2.2.2.3. punktis 2.3.4 nimetatud informatsioonina piduri hõõrdkatte komplekti(de) mark ja identifitseerimiskood(id); 2.3.2.2.2.4. punktis 2.3.4 nimetatud informatsioonina teljekomplektide tootekoodid; 2.3.2.2.2.5. kliendile vajalik informatsioon nende sõidukite/telgede/pidurite kohta, mille jaoks pakendi sisu on tüübikinnituse saanud. 2.3.2.2.3. Igas pakendis peab olema paigaldamisjuhis, kus eraldi viidatakse lisakomponentidele ning kus on öeldud, et piduri hõõrdkatte komplektid tuleb välja vahetada teljekomplektidena. 2.3.2.2.3.1. Paigaldamisjuhis võib olla piduri hõõrdkatte komplekti pakendile lisatud ka eraldi läbipaistvas pakendis. 2.3.3. Piduri hõõrdkatte komplektid, mis on mõeldud kasutamiseks ainult sõiduki tootjatele sõidukite koostamisel, ei pea vastama punktide 2.3.2.1 ja 2.3.2.2 nõuetele. 2.3.4. Sõiduki tootja esitab tehnilisele teenistusele ja/või tüübikinnitusasutusele vajaliku informatsiooni elektroonilisel kujul, mis on ühenduslüliks vajalike tootekoodide ja tüübikinnitusdokumentatsiooni vahel. Vajalik informatsioon sisaldab: - sõiduki marki/marke ja tüüpi/tüüpe - piduri hõõrdkatte marki/marke ja tüüpi/tüüpe - piduri hõõrdkatte komplektide tootekoodi/tootekoode ja kogust - teljekomplekti tootekoodi/tootekoode - asjakohase sõidukitüübi/asjakohaste sõidukitüüpide pidurisüsteemi tüübikinnitusnumbrit. 2. IX lisa 1. liidet muudetakse järgmiselt: a) EÜ tüübikinnitustunnistuse esimene rida asendatakse järgmisega: "Teatis* ______________ * Direktiivi 71/320/EMÜ XV lisa tüübikinnituse taotluse korral esitab direktiivi 71/320/EMÜ IX lisa 3. liites nimetatud informatsiooni tüübikinnitusasutus. Vastav informatsioon esitatakse ainult direktiivi 71/320/EMÜ XV lisa tüübikinnituste eesmärgil." b) EÜ tüübikinnitustunnistuse addendumis asendatakse punktid 1.2 ja 1.2.2 järgmisega: "1.2. Piduri hõõrdkatete kohta 1.2.1. II lisa kõikide asjakohaste nõuete kohaselt katsetatud piduri hõõrdkatted 1.2.1.1. Piduri hõõrdkatte mark/margid ja tüüp/tüübid: 1.2.2. XII lisas katsetatud alternatiivsed piduri hõõrdkatted 1.2.2.1. Piduri hõõrdkatte mark/margid ja tüüp:" 3. XV lisa muudetakse järgmiselt: a) punkt 6.1 asendatakse järgmisega: "Käesoleva direktiivi kohaselt kinnitatud tüübile vastavaid varuosakomplektide hõõrdkatteid pakendatakse teljekomplektidena." b) Punkt 6.3.4 asendatakse järgmisega: "kliendile vajalik nende sõidukite/telgede/pidurite äratundmiseks, mille jaoks pakendi sisu on tüübikinnituse saanud." [1] EÜT L 42, 23.2.1970, lk 1. [2] EÜT L 18, 21.1.2002, lk 1. [3] EÜT L 202, 6.9.1971, lk 37. [4] EÜT L 81, 18.3.1998, lk 1.